钦定古今图书集成/理学汇编/学行典/第241卷 > 陶仕成
## 钦定古今图书集成/理学汇编/学行典/第241卷 > 陶仕成

按《嘉兴府志》：两广总督陶谐四世祖曰仕成者，当正
统闲，以富民供大珰阮某。其后阮仓卒被命，入意不
测，密召成，以私积六千金托之，成持归，投井中。居数
年，阮竟死，成出井中金，走白守吴某，守曰：“金无知者，
尔物也，盍取诸？”成固谢。会饥，悉散以赈，乡人以是称
陶长者。后数十年卒。陶氏簪缨相继，人以为皆成所
种云。